《辰州病中见慎轩辞报》
明代·黄衷

故人新上乞休书，邸报遥传伏枕初。戎马已成芒部捷，勋阶仍就贵阳除。

幽期定忆江心寺，小构容连水尾居。只恐岩廊虚左日，未应贤达向樵渔。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。